Laisvės paminklas (Kaunas)

Laisvės paminklas – statula Kauno centre, Naujamiestyje, Vytauto Didžiojo karo muziejaus sodelyje. Paminklo aukštis 12,35 metro.Iškiliausias tautos simbolis – „Laisvės“ paminklas. 2011-10-22, Respublika.lt (tikrinta 2025-02-15).

 Istorija 

Skulptūros autorius Juozas Zikaras „Laisvę“ sukūrė Panevėžio vyrų gimnazijoje Lietuvos krašto apsaugos ministro užsakymu. Skulptoriui pozavo jo žmona Anelė ir sūnaus krikšto mama Elena Jasinskaitė, nors esama ir kitų versijų.„Laisvė“ ir jos kūrėjas Juozas Zikaras. 2012-02-14, Bernardinai.lt (tikrinta 2025-02-15). Skulptūra sukurta 1921 m. Iš pradžių ji buvo gipsinė ir saugota senajame Kauno karo muziejuje.J. Zikaro „Laisvė“ patyrė ir meilę, ir neapykantą. 2013-02-16, Delfi.lt (tikrinta 2025-02-15). 1924 m. nutarta skulptūrą išlieti iš bronzos, ji buvo išlieta 1926 m.

Paminklą projektavo Karo muziejaus viršininkas Vladas Nagevičius. Jo sprendimu 7 didžiuliai akmenys postamentui buvo atvežti nuo buvusio Rusijos–Vokietijos pasienio, kas simbolizavo Didžiosios ir Mažosios Lietuvos susijungimą. Klaipėdos įgulos kariai gabeno pasienio stulpus – akmenis Laisvės statulai Kaune iš Bajorų stoties,Bajorų stoties nuotrauka. E-kinas.lt (tikrinta 2025-02-15). piečiau Kretingos.

Paminklo pjedestalo autorius Vladimiras Dubeneckis. 1928 m. gegužės 15 d. paminklas atidengtas (kaip Lietuvos nepriklausomybės dešimtmečio paminklas), pažymint Steigiamojo Seimo susirinkimo dieną.Garsiajai J. Zikaro „Laisvei“ pozavo žmona ir moksleivė, o „Knygnešio“ prototipu tapo legendinis knygnešių karalius. 2021-03-13, Kasvyksta.lt (tikrinta 2025-02-15). Pastačius dabartinį Karo muziejaus pastatą, 1936 m. statula perkelta į dabartinę vietą. 1938 m. architektas Karolis Reisonas paminklą užkėlė ant gerokai aukštesnio, masyvesnio pjedestalo.Juozo Zikaro „Laisvės“ statula – iškiliausias tautos simbolis, turėjęs daug aprangos metamorfozių. 2020-01-29, Lrt.lt (tikrinta 2025-02-15).

1950 m. liepos 21 d. Dainų šventės išvakarėse, naktį, paminklas apkaltas lentomis ir paslėptas. 1966 m. skulptorius Bronius Petrauskas jį restauravo, paminklas buvo perkeltas į tuometinį skulptūrų ir vitražų sandėlį Kauno šv. arkangelo Mykolo bažnyčioje.Šimtas metų su „Laisve“. 2021-01-13, Kaunaspilnas.lt (tikrinta 2025-02-15). Skulptūra apgadinta, tačiau nesunaikinta tikriausiai dėl to, kad ant jos nebuvo Lietuvos valstybingumo ženklų.

Atstatyta ir atidengta 1989 m. vasario 16 d. buvusioje vietoje. Architektas Antanas Algimantas Sprindys.

 Šaltiniai 

 Nuorodos 
 Juozo Zikaro „Laisvės“ istorija: nuo meilės šiam valstybiniam paminklui iki neapykantos (Lrt.lt)

Kategorija:Lietuvos skulptūros
Kategorija:Kauno architektūra